# 30. marta

Dani - Godine

prethodni dan - sledeći dan

---

|  |
| --- |
| Šablon:Calendar/Sun1stMonthStartned.
 |
| Šablon:Calendar/Sun1stMonthStartned.
 |
| Šablon:Calendar/Sun1stMonthStartsr.
 |

**30. mart/ožujak** (**30. 3.**) je 89. dan godine po gregorijanskom kalendaru (90. u prijestupnoj godini).
Do kraja godine ima još 276 dana.

## Događaji

* 1814. – Britanci i njihovi saveznici u ratu protiv Napoleona Bonaparte trijumfalno ušli u Pariz.
* 1842. – Američki lekar Kraford Long prvi put upotrebio etar kao anestetik prilikom hirurške intervencije u bolnici u Džefersonu u Virdžiniji.
* 1856. – U Parizu mirovnim ugovorom okončan Krimski rat, vođen od 1853. između Rusije i Otomanskog carstva.
* 1863. – Princ Vilijam, mlađi sin danskog kralja Kristijana IX, postao kralj Grčke kao Đorđe I.
* 1867. – Senatu SAD podnet ugovor o kupovini Aljaske od Rusije. Teritorija od milion i po kvadratnih kilometara kupljena potom za 7,2 miliona dolara, oko dva centa po jutru zemlje.
* 1912. – Ugovorom Francuske i marokanskog sultana Maroko kao protektorat priključen francuskim kolonijalnim posedima.
* 1945. – Drugi svetski rat: Sovjetska armija zauzela poljsku baltičku luku Dancig, danas Gdanjsk.
* 1967. – NATO zatvorio vojne štabove u Francuskoj pošto je predsednik Šarl de Gol odlučio da povuče zemlju iz tog saveza.
* 1972. – Velika Britanija stavila Severnu Irsku pod direktnu britansku upravu. Suspendovan severnoirski parlament i vlada Unionističke stranke Brajana Foknera.
* 1973. – Povlačenjem poslednjih američkih trupa i oslobađanjem zarobljenika formalno završeno vojno angažovanje SAD u Vijetnamu.
* 1979. – Iranci na referendumu ubedljivom većinom izglasali uspostavljanje Islamske republike.
* 1981. – U Vašingtonu izvršen atentat na predsednika SAD Ronalda Regana.
* 1987. – Slika Van Goga "Suncokreti" prodata na aukciji u Londonu za 39,7 miliona dolara.
* 1997. – U bombaškom napadu tokom političkog skupa u glavnom gradu Kambodže Pnom Penu ubijeno 10 i povređeno više od 100 ljudi, među njima i vodeći kambodžanski opozicioni političari.
* 2000. – Novinari, izdavači i organizacije za očuvanje slobode medija iz celog sveta u Briselu pokrenuli kampanju za odbranu nezavisnih medija i novinara u Srbiji koji su se našli na udaru režima predsednika Jugoslavije Slobodana Miloševića.
* 2003. – U američkoj državi Njujork zabranjeno pušenje u restoranima i barovima.
* 2006. – U Splitu snimljene prve scene filma "Jemin - teško je biti fin" bosanskohercegovačkog režisera Srđana Vuletića.
* 2006. – Zbog poplava širom Češke, na jugu Poljske i istoku i zapadu Slovačke, hiljade ljudi prinuđeni su napustiti svoje domove. U Češkoj je noćas evakuirano više od 10.000 ljudi u gradu Znojmu, na granici s Austrijom.

.

## Rođenja

* 1135. – Majmonid, židovski filozof († 1204.).
* 1432. – Mehmed II Osvajač, osmanski sultan.
* 1746. – Francisco Goya, španjolski slikar († 1828.).
* 1754. – Jean-François Pilâtre de Rozier, francuski učitelj hemije, fizike i jedan od pionira vazduhoplovstva. († 1785.).
* 1811. – Robert Bunsen, njemački kemičar († 1899.).
* 1844. – Paul Verlaine, francuski pjesnik († 1896.).
* 1853. – Vincent van Gogh, holandsko-flamanski slikar.
* 1880. – Sean O'Casey, irski dramaturg.
* 1894. – Sergej Vladimirovič Iljušin, sovjetski konstruktor aviona.
* 1913. – Frankie Laine, američki pjevač.
* 1917. – Rudolf Brucci, hrvatski skladatelj († 2002.).
* 1924. – Milko Kelemen, hrvatski dirigent, skladatelj i zborovođa, dopisni član Hrvatske akademije znanosti i umjetnosti.
* 1937. – Warren Beatty, američki glumac.
* 1945. – Eric Clapton, britanski kantautor.
* 1950. – Robbie Coltrane, škotski glumac.
* 1958. – Bjarte Flem, norveški nogometni vratar.
* 1964. – Ian Ziering, američki glumac.
* 1968. – Céline Dion, kanadska pjevačica.
* 1972. – Karel Poborský, bivši češki nogometaš.
* 1973. – Jan Koller, češki nogometaš.
* 1974. – Tomislav Butina, bivši hrvatski nogometaš.
* 1979. – Norah Jones, američka pjevačica.
* 1979. – Anatolij Timoščuk, ukrajinski nogometaš.
* 1982. – Philippe Mexès, francuski nogometaš.
* 1983. – Holger Glandorf, njemački rukometaš.
* 1984. – Mario Ančić, profesionalni hrvatski teniser.
* 1984. – Samantha Stosur, australijska teniserka.
* 1986. – Sergio Ramos, španjolski nogometaš i reprezentativac.
* 1989. – Tamara Dragičević, srpska filmska, televizijska i pozorišna glumica.

.

## Smrti

* 1862. – Pavao Štoos, hrvatski svećenik pjesnik i narodni preporoditelj (\* 1806.).
* 1912. – Karl May, njemački književnik.
* 1912. – Osman Đikić, bosanskohercegovački pjesnik.
* 1934. – Árpád von Degen, mađarski biolog i botaničar (\* 1866.).
* 1950. – Leon Blum, francuski političar i državnik. .
* 1986. – Džejms Kegni, američki filmski glumac (\* 1899.).
* 1989. – Ivan Šibl, učesnik Narodnooslobodilačke borbe, rezervni general-potpukovnik, društveno-politički radnik SR Hrvatske i SFRJ i narodni heroj Jugoslavije (\* 1917.).
* 1999. – Igor Neto, bivši ruski, sovjetski nogometaš i trener (r. 1930).
* 2000. – Rudolf Kirhšleger, bivši predsednik Austrije. .
* 2002. – Elizabeta, britanska kraljica majka.
* 2003. – Michael Jeter, američki glumac.
* 2004. – Alister Kuk, saradnik britanske radiotelevizije BBC. .
* 2005. – Miroslav Belović, pozorišni reditelj. (\*1927.)
* 2017. – Gilbert Baker, američki umjetnik (\* 1951.).

.

## Blagdani/Praznici

* Srpska pravoslavna crkva slavi:.
	+ Svetog Aleksija.
	+ Svetog mučenika Marina
	+ Sveti Aleksije čovek Božji.

.

---

*Vidi takođe*: Godišnji kalendar - Dnevni kalendar